Monna mongwe kwa Ukraine yo o neng a apere diaparo tsa sesole o ne a tla kwa Basuping ba ba neng ba eme gaufi le kolotsana. O ne a re: “Bomma ke kopa gore lo mpolelele gore Haramagedona e tla leng.” E ne e le mongwe wa ba ba neng ba lwa kwa ntweng e neng e sa tswa go runya kwa Ukraine. Dilo tse di diregang mo lefatsheng di ne di dirile gore a tlhomamisege gore Haramagedona e gaufi mme o ne a ipotsa gore goreng Modimo a diega jaana. Baboledi bano ba ne ba mmontsha go tswa mo Baebeleng gore Modimo o na le lebaka la go bo a sa tsenye letsogo mo dilong tsa mo lefatsheng le gore mo nakong e e sa fediseng pelo o tlile go nyeletsa ba ba bosula. Monna yoo o ne a tsaya makasine wa Tora ya Tebelo le wa Tsogang! le buka ya Is There a Creator Who Cares About You?